চুনারুঘাট প্রতিনিধি ॥ চুনারুঘাটে এক ইভটিজারকে জনতা আটক করে গণধোলাই দিয়ে চুনারুঘাট থানায় সোপর্দ করেছে। আটক ইভটিজার হচ্ছে-পাটাবিল গ্রামের মৃত আব্দুর রহমান ভূইয়ার ছেলে সাইজুল ভুইয়া (২৭)। স্থানীয় সূত্রে জানা গেছে-গতকাল বৃহস্পতিবার সকাল ১০টার দিকে গাজীপুর স্কুল এন্ড কলেজের দ্বাদশ শ্রেণীর জনৈক ছাত্রীকে কলেজে যাওয়ার পথে সে ইভটিজিং করে। এ সময় আশপাশের জনতা ওই ইভটিজারকে আটক করে গণধোলাই দিয়ে চুনারুঘাট থানায় সোপর্দ করে। উল্লেখ্য যে, দীর্ঘদিন ধরে সাইজুল ভূইয়া ওই ছাত্রীকে কলেজে আসা যাওয়ার পথে ইভটিজিং করে আসছিল বলে জানা গেছে।